Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: A vizsgált jogviszonyra irányadó 1989. évi XIII. törvény
Paragraph Index: 716

A vizsgált jogviszonyra irányadó 1989. évi XIII. törvény (Át.) 21. §-ának (2) bekezdése szerint az átalakuló állami vállalt vagyonmérlegében szereplõ belterületi föld értékének megfelelõ üzletrész (részvény) a föld fekvése szerinti önkormányzatot illeti meg. E jogszabály alapján — figyelemmel a Ptk. 198. §-ának (3) bekezdésében foglaltakra — az önkormányzatoknak alanyi joga keletkezett az átalakult gazdasági társaságból történõ tulajdonosi részesedésre, az átalakulás idõpontjától kezdõdõ hatállyal. A vizsgált szerzõdésekben a felek megállapították, hogy az önkormányzatot megilletõ üzletrész (részvény) már nincs az ÁPV Rt. birtokában, így azt természetben kiadni nem tudja. Ezért az ÁPV Rt. az önkormányzatok igényének pénzben történõ kielégítésére vállalt kötelezettséget. A megállapodások megkötésekor, 1996-ban, mindkét félre nézve kötelezõ jogszabály nem rendelkezett arról, hogy az állami vállalat átalakulásakor természetben ki nem adott tulajdonosi részesedésnek bármely okból pénzköveteléssé történõ árfordulása esetén a pénzbeli ellenértéket hogyan kell meghatározni. Ebbõl következik, hogy a pénzbeli ellenérték meghatározása a jogviszony alanyai között történõ megállapodás tárgya volt.

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes